## KEDVES sdsd!
Erősen indítjuk az októbert a Zene Házában: október 1-jén a zene világnapján többek között Hangdóm premierrel készülünk, elindult a koncertfelvételeket bemutató Live Session videósorozatunk, lassan belépünk a LISTEN. - Zenei utazás a világ körül időszaki kiállításunk záró hónapjába, október 3-án pedig a gitáros-elektronikus zenei legenda, az osztrák Fennesz és a lengyel Raphael Roginski lépnek fel, utóbbi előadást is tart a koncert előtt. Az őszi hónapokban további, különleges elektronikára épülő estek várnak a Zene Háza termeiben: ambient és glitch, experimentális elektronika, DJ-k és élő kollaborációk, immerzív audiovizuális élmények, improvizatív, kortárs elektronikus hangkísérletek. Mutatjuk, miket érdemes beírni a naptárba!
# PROGRAMAJÁNLÓ
2025/10/03 péntek 20:00
Koncertterem
## Elektronikus / Hangművészet
Fennesz (AUT) | Raphael Roginski (POL/GER)
Fennesz és Raphael Roginski a Zene Házában! Két anti-gitárhős, két egyedi hangszerhasználat, két szólókoncert. Az osztrák elektronikus zenei úttörő, Fennesz a Mosaic című új albumával tér vissza, amely a gitáralapú ambient és a glitch-szimfónia határait feszegeti. A kortárs elektronikus zene kimagasló alakja, aki a gitárt és a laptopot szimbiotikus viszonyban kezeli.
TOVÁBB AZ ESEMÉNYRE
2024/10/03 péntek 20:00
Koncertterem
## Elektronikus / Hangművészet
Raphael Roginski (POL/GER) előadás a
Raphael Roginski a kelet-európai zenei emlékezet megszállott feltérképezője. Bluesgitáros technika, jazz-háttér, etnomuzikológiai mélyfúrások – és közben valami nagyon mai, nagyon személyes. Roginski a koncert előtt ingyenes előadás ingyenes előadást tart, ahol Kelet-Európa spirituális örökségét vizsgálja archívumokkal, fényképekkel és gitárművészetének élő bemutatójával.
TOVÁBB AZ ELŐADÁSRA
2025/10/25 szombat 19:00
Koncertterem
## Elektronika / DJ szett
Dalmata Daniel Live Showcase: Roberto Auser, Imre Kiss, S Olbricht, LAU
2024-ben a Magyar Zene Házában rendezték a független kiadók éves vásárát, az Independent Label Fair nevű eseményt, amelynek keretén belül hagyományteremtő jelleggel először osztottak díjakat az év kiadványainak, kiadóinak. A 2024-es év kiadója díjat a Dalmata Daniel nyerte el, amellyel járt egy kiadói showcase lehetőség a Zene Házában. Ennek megfelelően olyan line-upot állítottak össze, amely elsősorban hazai előadókat vonultat fel, kiegészítve egy nemzetközi fellépőnkkel — így reprezentálva a kiadó immár több mint 8 éves működését.
TOVÁBB AZ ESEMÉNYRE
2025/11/16 vasárnap 19:00
Koncertterem
## Elektronikus / Kísérleti / Összművészet
Csernovszky-Frank-Móró-Vermes: Terraform
Összművészeti sorozatunk következő előadása, két zeneszerző – Csernovszky Márk és Frank Toma – és két vizuális alkotó – Vermes Nóra és Móró Zsófia –, valamint négy zenész közös kutatása egy fiktív élhető közeg után. A környezet formálása egyrészt fizikai, másrészt a percepció és érzékek szintjén történő beavatkozás: a hangi elemek új viszonyokat hoznak létre az ember és a környezete között. A vizuális anyag – animáció és fénykompozíciók – ezzel párhuzamosan a közeg folyamatos változását, az emberi jelenlét hatásait és azok visszacsatolását vizsgálja.
TOVÁBB AZ ESEMÉNYRE
További programok ITT elérhetőek!
# A ZENE HÁZA BLOGJÁBÓL
Fennesz elé ambient-gyorstalpaló
Az ambient névlegesen egy szűk szubzsáner volt a hetvenes évek végén, ami jószerével, túlzással Brian Eno munkásságát fedte le. Mára, a zenestreaming korszakában – és kortünetként – az egyik legnépszerűbb műfaj. A korábbi Tim Hecker- és Wolfgang Voigt-koncertek, és a tavaszi Murcof-fellépés után október 3-án Fennesz érkezik a Zene Házába ebből a zsánerből. >>> 12 lemez az ezerszínű zsánerből - Tovább a cikkhez
# INTERAKTÍV KIÁLLÍTÁS AJÁNLÓ
Végéhez közeledik a LISTEN. - Zenei utazás a világ körül
"...átéreztem, mennyire sokfélék vagyunk mi emberek, és mégis mennyire hasonlóak!" (nézői vélemény) Izgalmas időszaki kiállításunkat már több mint 30.000 látogató nézte meg. Ha eddig még nem láttad, fedezd fel november 15-ig, akár változatos kísérőprogramokkal: interaktív tárlatvezetésekkel és zenei workshopokkal is karöltve! Harminc ország több mint száz előadóművésze, különböző kultúrák élő zenei hagyományai tárulnak fel interaktív installációkban. >>> Tovább a LISTEN. kiállítás részleteihez
Copyright © Magyar Zene Háza, Minden jog fenntartva. info@zenehaza.hu A Magyar Zene Háza kiemelt partnere a VISA A Magyar Zene Háza mobilitási partnere: Toyota